
Par likumprojektu
“Grozījumi Sauszemes transportlīdzekļu īpašnieku 
civiltiesiskās atbildības obligātās 
apdrošināšanas likumā” (VSS – 617)

[bookmark: x_Footref15][bookmark: x_Footref17]	Atbildot uz Finanšu ministrijas 30.03.2021. e-pasta vēstuli “Par likumprojekta “Grozījumi Sauszemes transportlīdzekļu īpašnieku civiltiesiskās atbildības obligātās apdrošināšanas likumā” (VSS – 617) elektronisku saskaņošanu” un iepazīstoties ar precizēto likumprojektu "Grozījumi Sauszemes transportlīdzekļu īpašnieku civiltiesiskās atbildības obligātās apdrošināšanas likumā" (VSS-617) (turpmāk – likumprojekts), tā sākotnējās ietekmes novērtējuma ziņojumu (anotāciju) un izziņu, biedrība “Latvijas Transportlīdzekļu apdrošinātāju birojs” (turpmāk – LTAB) izsaka šādus iebildumus:
1. Likumprojekta 1.pantu (likuma 28.pantu) izteikt šādā redakcijā:
[bookmark: _Hlk68689163]“1. Izteikt likuma 28. pantu šādā redakcijā:
[bookmark: _Hlk68689110]“28.pants. Izdevumi sakarā ar transportlīdzekļa vai tā atlieku evakuāciju
(1) Izdevumi sakarā ar transportlīdzekļa vai tā atlieku evakuāciju ir: 
1) izdevumi par transportlīdzekļa vai tā atlieku evakuāciju no ceļu satiksmes negadījuma vietas līdz tā transportlīdzekļa īpašnieka vai tiesīgā lietotāja dzīvesvietai, kurš vadīja transportlīdzekli ceļu satiksmes negadījuma brīdī, stāvvietai vai  transportlīdzekļa remonta vietai (tajā skaitā izdevumi par transportlīdzekļa evakuāciju no transportlīdzekļa īpašnieka vai tiesīgā lietotāja dzīvesvietas vai stāvvietas līdz transportlīdzekļa remonta vietai, ja pēc ceļu satiksmes negadījuma transportlīdzekli nav bijis iespējams uzreiz nogādāt līdz transportlīdzekļa remonta vietai);
 2) maksa par stāvvietas pakalpojumiem, ja sakarā ar izmeklēšanu kriminālprocesā vai citu iemeslu dēļ transportlīdzekli vai tā atliekas nepieciešams novietot stāvvietā. Šajā punktā minētos izdevumus atlīdzina:
a) līdz brīdim, kad sakarā ar izmeklēšanu kriminālprocesā tiek dota atļauja no stāvvietas izņemt ceļu satiksmes negadījumā bojāto transportlīdzekli vai tā atliekas,
b) līdz 10 dienām citos gadījumos, izņemot, ja transportlīdzekļa īpašniekam vai tiesīgajam lietotājam pastāv būtiski šķēršļi izņemt transportlīdzekli vai tā atliekas no stāvvietas, bet jebkurā gadījumā ne vēlāk kā līdz brīdim, kad tiek pieņemts lēmums par apdrošināšanas atlīdzības izmaksu.
(2) Šā panta pirmajā daļā minētos izdevumus atlīdzina, ja pēc ceļu satiksmes negadījuma  nav  iespējama transportlīdzekļa dalība ceļu satiksmē vai nav bijis iespējams uzreiz novērst transportlīdzekļa bojājumus, kuru dēļ aizliegts ar transportlīdzekli piedalīties ceļu satiksmē, un ja šie izdevumi ir ekonomiski pamatoti.””
Pamatojums  - LTAB atkārtoti norāda, ka šobrīd likumprojektā piedāvātie 28.panta grozījumi, izslēdzot tikai vārdus “Latvijas Republikas teritorijā”, neatrisinās visas praksē konstatētās problēmas saistībā ar likuma 28.panta interpretāciju un piemērošanu praksē, proti, atrisinās tikai jautājumu par transportlīdzekļa evakuācijas izdevumu un stāvvietas izdevumu atlīdzināšanu ārpus Latvijas Republikas, bet neatrisināti paliks vairāki aspekti - ja transportlīdzeklis no negadījuma vietas ir transportēts uz transportlīdzekļa īpašnieka dzīves vietu vai stāvvietu un pēc tam rodas nepieciešamība transportlīdzekli tālāk evakuēt uz transportlīdzekļa remonta vietu, vai atlīdzināmi ir šie otrreizējie transportlīdzekļa evakuācijas izdevumi (spēkā esošā likuma 28.panta redakcija neparedz šādu izdevumu atlīdzināšanu, bet LTAB piedāvātajā redakcijā tiek paredzēta šādu izdevumu atlīdzināšana),  tāpat praksē nākas sastapties ar situācijām, kur negadījumā cietušās personas iesniedz apdrošinātājiem maksājumu apliecinošu dokumentu par transportlīdzekļa evakuācijas izdevumu apmaksu, kas ievērojami  (2 vai pat 3 reizes vairāk) pārsniedz vidējo tirgus cenu par evakuācijas izdevumiem (LTAB piedāvātajā redakcijā tiek ieviesta skaidrība – pantā minētos izdevumus atlīdzina, ja šie izdevumi ir ekonomiski pamatoti), tāpat neskaidras ir situācijas, vai pieļaujama transportlīdzekļu evakuācija  maznozīmīgu transportlīdzekļu bojājumu gadījumā (LTAB piedāvātajā redakcijā tiek ieviesta skaidrība – pantā minētos izdevumus atlīdzina, ja pēc ceļu satiksmes negadījuma  nav  iespējama transportlīdzekļa dalība ceļu satiksmē vai nav bijis iespējams uzreiz novērst transportlīdzekļa bojājumus, kuru dēļ aizliegts ar transportlīdzekli piedalīties ceļu satiksmē, un ja šie izdevumi ir ekonomiski pamatoti. Šie un citi ar LTAB piedāvāto likuma 28.panta redakciju atrisinātie jautājumi ir ļoti būtiski, lai nodrošinātu pilnīgu zaudējumu atlīdzību negadījumā cietušajām personām saistībā ar transportlīdzekļa evakuāciju un stāvvietas izdevumu apmaksu, bet tajā pašā laikā mudinātu negadījumā iesaistītās personas ievērot likuma 36.panta pirmās daļas 1.punkta prasības, kas paredz, ka negadījumā iesaistītajām personām ir pienākums veikt visus iespējamos pasākumus, kas vērsti uz negadījuma apstākļu fiksēšanu, turpmāko zaudējumu novēršanu vai samazināšanu. 
2. [bookmark: _Hlk60757383]Likumprojekta 2.pantā (likuma 35.panta 8.punkta izslēgšana) piedāvātie grozījumi šobrīd nebūtu virzāmi, kamēr nav zināms Eiropas Savienības tiesas  (turpmāk – EST) nolēmums lietā C-28/21, kurā tiek skatīts jautājums par to, vai Direktīvas 2009/103/EK 3.pantā ietvertais formulējums, ka “katra dalībvalsts [..] veic visus vajadzīgos pasākumus”, ir jāinterpretē tādējādi, ka dalībvalstu normatīvajos aktos ir jāparedz, ka apdrošinātāji OCTA ietvaros ir atbildīgi par zaudējumu pilnīgu atlīdzināšanu, t.sk. arī par tādām zaudējumus izraisījušā notikuma sekām, kuras izpaužas kā cietušā negūtā peļņa. Konkrētā EST lieta  attiecas tieši uz OCTA likuma 35.panta 8.punkta interpretāciju.
Tomēr, ja Finanšu ministrija izlemj, ka grozījumi ir virzāmi, tad piedāvājam šādus grozījumus, kas LTAB skatījumā būtu pārsteidzīgi un sasteigti: 

· Papildināt 25.panta pirmo daļu ar 8.punktu šādā redakcijā:
“8) sakarā ar ceļu satiksmes negadījuma dēļ atrauto peļņu”. 

· [bookmark: _Hlk68173904]Papildināt likumu ar 30.1 pantu šādā redakcijā:
“30.1  Zaudējumi sakarā ar ceļu satiksmes negadījuma dēļ atrauto peļņu

Zaudējumi sakarā ar ceļu satiksmes negadījuma dēļ atrauto peļņu ir trešās personas, kura veic saimniecisko darbību, sagaidāmās peļņas atrāvums sakarā ar ceļu satiksmes negadījumu. Sagaidāmās peļņas atrāvuma esamību un tā apmēru nosaka saskaņā ar Civillikuma normām par atrauto peļņu, balstoties uz trešās personas iesniegtajiem dokumentiem un ekonomiskajiem aprēķiniem, kas pierāda sagaidāmās peļņas atrāvumu.”. 

· Izslēgt 35.pantā 8.punktu.

· Papildināt Pārejas noteikumus ar 25. punktu šādā redakcijā:
[bookmark: _Hlk68167750][bookmark: _Hlk68167638][bookmark: _Hlk68167682]“25. Grozījumi šā likuma 25.panta pirmajā daļā attiecībā uz panta papildināšanu ar 8.punktu, 30.1  pants un grozījumi šā likuma 35.pantā attiecībā uz 8.punkta izslēgšanu stājas spēkā 24 mēnešus pēc šā likuma spēkā stāšanās.”

3. Likumprojekts papildināms ar jaunu pantu – grozījumiem likuma 6.panta pirmajā daļā,  vārdus “Šveices Konfederācija” aizstājot ar vārdiem “cita valsts, kas pievienojusies 2002.gada 30.maija daudzpusējam nolīgumam starp Eiropas Ekonomikas zonas dalībvalstu un citu asociēto valstu nacionālajiem apdrošināšanas birojiem”
Pamatojums – likuma 6.panta pirmā daļa precizējama, lai konkretizētu to, attiecībā uz kādu trešo valstu transportlīdzekļiem ir slēdzams robežapdrošināšanas līgums, paredzot, ka robežapdrošināšanas līgums ir apdrošināšanas līgums, kas tiek noslēgts attiecībā uz transportlīdzekli, kurš reģistrēts valstī, kas nav Eiropas Ekonomikas zonas valsts vai cita valsts, kas pievienojusies 2002.gada 30.maija daudzpusējam nolīgumam starp Eiropas Ekonomikas zonas dalībvalstu un citu asociēto valstu nacionālajiem apdrošināšanas birojiem, ja tā vadītājs nevar uzrādīt Latvijas Republikas teritorijā spēkā esošu transportlīdzekļa īpašnieka civiltiesiskās atbildības obligātās apdrošināšanas līgumu.
Direktīva 2009/103/EK[footnoteRef:1] (turpmāk – Direktīva) paredz nosacījumus transportlīdzekļu, kas parasti atrodas ārpus Eiropas Ekonomikas zonas valsts (turpmāk – EEZ) vai Šveices Konfederācijas,  kustībai EEZ valstī vai Šveices Konfederācijā, norādot,  ka šādu transportlīdzekļu kustība EEZ valstī vai Šveices Konfederācijā ir atļauta, ja ir veikta transportlīdzekļu īpašnieku civiltiesiskās atbildības apdrošināšana (Latvijas gadījumā tas ir robežapdrošināšanas līgums, ko var noslēgt, ja transportlīdzekļa vadītājs nevar uzrādīt spēkā esošu Zaļo karti[footnoteRef:2]) (Direktīvas 7.[footnoteRef:3] un 8.pants). Direktīvas 8.panta 1.punktā minēts, ka katram transportlīdzeklim, kas parasti atrodas trešās valsts teritorijā, pirms iebraukšanas teritorijā, kurā ir spēkā līgums, jābūt vai nu derīgai zaļajai kartei, vai pie robežas noslēgtas apdrošināšanas apliecībai, kas apliecina, ka transportlīdzeklis ir apdrošināts. Praksē ar Direktīvas 8.panta 1.punktā minēto līgumu tiek saprasts 2002.gada 30.maija daudzpusējais nolīgums starp EEZ dalībvalstu un citu asociēto valstu nacionālajiem apdrošināšanas birojiem (turpmāk – Daudzpusējais nolīgums).  Vienlaikus Direktīvas 8.panta 1.punktā minēts, ka transportlīdzekļi, kas parasti atrodas trešā valstī, uzskatāmi par transportlīdzekļiem, kuri parasti atrodas Kopienā (t.i., EEZ un Šveices Konfederācijā), ja visu dalībvalstu valsts apvienības, katra saskaņā ar savas valsts tiesību aktiem par obligāto apdrošināšanu, solidāri garantē prasījumu nokārtošanu attiecībā uz šo transportlīdzekļu izraisītiem negadījumiem savas valsts teritorijā. Tas nozīmē, ka visas valstis, kas pievienojušās Daudzpusējam nolīgumam var piedalīties ceļu satiksmē citas dalībvalsts teritorijā ar savā valstī izdotu OCTA līgumu, un šādu līgumu neesamības gadījumā atbildību par neapdrošināto transportlīdzekļu nodarītajiem zaudējumiem kā gala atbildētājs (gala maksātājs) uzņemas konkrētā dalībvalsts, kurā transportlīdzeklis ir reģistrēts. Tā kā Lielbritānijas un Ziemeļīrijas Apvienotā Karaliste (arī pēc “BREXIT” sākot no 01.01.2021.) ir Daudzpusējā nolīguma dalībniece, tad transportlīdzekļi, kas reģistrēti Lielbritānijas un Ziemeļīrijas Apvienotajā Karalistē, var piedalīties ceļu satiksmē ar Lielbritānijas un Ziemeļīrijas Apvienotajā Karalistē  izdotu OCTA līgumu Latvijas Republikā. Līdz ar to secināms, ka apdrošinātājam, kas sniedz OCTA pakalpojumus Latvijas Republikā, nav tiesiska pamata izdot robežapdrošināšanas līgumu attiecībā uz transportlīdzekļiem, kas reģistrēti trešajās valstīs, kas pievienojušās Daudzpusējam nolīgumam, t.sk. nav tiesību izdot robežapdrošināšanas līgumus  attiecībā uz Lielbritānijas un Ziemeļīrijas Apvienotajā Karalistē reģistrētiem transportlīdzekļiem. [1:  Eiropas Parlamenta un Padomes Direktīva 2009/103/EK ( 2009. gada 16. septembris ) par civiltiesiskās atbildības apdrošināšanu saistībā ar mehānisko transportlīdzekļu izmantošanu un kontroli saistībā ar pienākumu apdrošināt šādu atbildību (pieejama - https://eur-lex.europa.eu/eli/dir/2009/103/oj/?locale=LV)]  [2:  Zaļo karti jeb starptautisko apdrošināšanas līgumu, kas ir spēkā EEZ valstīs un Šveices Konfederācijā. ]  [3:  Katra dalībvalsts veic visus atbilstošos pasākumus, lai nodrošinātu, ka tās teritorijā netiek lietoti transportlīdzekļi, kas parasti atrodas trešās valsts teritorijā un iebrauc teritorijā, kurā ir spēkā līgums, ja vien saskaņā ar dažādu dalībvalstu tiesību aktu prasībām teritorijā, kurā ir spēkā līgums, uz šo transportlīdzekļu izraisītiem zaudējumiem vai miesas bojājumiem neattiecas transportlīdzekļu lietošanas civiltiesiskās atbildības obligātā apdrošināšana (Direktīvas 7.pants).] 


4. Likumprojekts papildināms ar jaunu pantu – grozījumiem likuma 10.pantā šādā redakcijā:
“__.10.pantā:
Papildināt sesto daļu ar 10.punktu šādā redakcijā:
“10) transportlīdzeklis, kuram ir Latvijas Republikas numura zīme, tiek izslēgts no attiecīgā transportlīdzekļu reģistra Latvijas Republikā”
Papildināt pantu ar astoto daļu šādā redakcijā:
“(8) Ja apdrošināšanas līgums noslēgts, izmantojot distances saziņas līdzekļus, transportlīdzekļa īpašniekam vai — transportlīdzekļa līzinga gadījumā — transportlīdzekļa reģistrācijas apliecībā norādītajam transportlīdzekļa turētājam (ja tas noslēdzis attiecīgu apdrošināšanas līgumu) nav tiesību izmantot atteikuma tiesības un izbeigt apdrošināšanas līgumu, ja apdrošināšanas līgums ir stājies spēkā atbilstoši šā likuma 9.pantam.””
Pamatojums –
1) OCTA likuma 10.panta sestā daļa papildināma ar 10.punktu,  lai noteiktu, ka tajos gadījumos, kad transportlīdzeklis, kuram ir Latvijas Republikas numura zīme, tiek izslēgts no attiecīgā transportlīdzekļu reģistra Latvijas Republikā, spēkā esošais OCTA līgums attiecībā uz šādu transportlīdzekli uzskatāms par izbeigtu ar brīdi, kad transportlīdzekli izslēdz no transportlīdzekļu reģistra Latvijas Republikā, jo attiecīgi zūd arī apdrošināmā interese atbilstoši OCTA likuma 3.pantam. Tomēr situācijā, kad šāds transportlīdzeklis, kas izslēgts no reģistra, būs piedalījies ceļu satiksmē un būs nodarīs zaudējumus, tad atbilstoši Direktīvai (1. pantam[footnoteRef:4]) par šāda transportlīdzekļa, kad transportlīdzeklim nav nekādas numura zīmes vai ja tam ir numura zīme, kas neatbilst transportlīdzeklim,  nodarīto zaudējumu atlīdzināšanu ir atbildīga tā dalībvalsts, kurā notiek ceļu satiksmes negadījums, bet atbilstoši Zaļās kartes sistēmas Iekšējās kārtības noteikumiem (Internal Regulations, pieejami www.cobx.org, ar izmaiņām, kas spēkā no 20.10.2020.) katrai dalībvalstij jāuzņemas atbildība par šāda transportlīdzekļa nodarītajiem zaudējumiem vēl 3 mēnešus no dienas, kad transportlīdzeklis ir izslēgts no reģistra. Atbilstoši Direktīvas prasībām par šāda transportlīdzekļa nodarītajiem zaudējumiem atbild tās valsts Garantijas fonds, kur ir noticis ceļu satiksmes negadījums.  [4:  Direktīva 2009/103/EK 1.panta 4.punkta d) apakšpunkts - gadījumos, ja TRL nav nekādas numura zīmes vai ja tam ir numura zīme, kas neatbilst vai vairs neatbilst TRL, un tas ir iesaistīts negadījumā – par teritoriju, kurā TRL parasti atrodas, jāuzskata tās valsts teritorija, kurā negadījums noticis, prasījuma nokārtošanas nolūkā saskaņā ar Direktīva 2009/103 2. panta a) punktu vai 10. pantu. ] 

2) OCTA likuma 10.panta papildināšana ar astoto daļu - jautājums par atteikuma tiesību piemērošanu distancē slēgtiem OCTA līgumiem ik pa laikam ir bijis aktuāls arī OCTA jomā, bet, neskatoties uz to, LTAB netiek saņemtas sūdzības par atteikuma tiesību īstenošanas problēmām.
01.12.2008. notika Patērētāju tiesību aizsardzības centra (turpmāk – PTAC) rīkotā diskusija, kur piedalījās Ekonomikas ministrijas, PTAC un LTAB pārstāvji, apspriežot iespējamos risinājumus saistībā ar OCTA distances līgumu, atteikuma tiesībām un to piemērošanu. PTAC sākotnēji piedāvātais risinājums bija izmantot Ministru kabineta 21.12.2004. noteikumu Nr.1037 „Noteikumi par distances līgumu par finanšu pakalpojumu sniegšanu” (šobrīd nav spēkā) 21.3. punktā iekļauto atrunu, ka patērētājs nevar izmantot atteikuma tiesības attiecībā uz līgumiem, kuru izpildījums ir pilnībā pabeigts pēc patērētāja nepārprotama pieprasījuma, pirms patērētājs izmanto savas atteikuma tiesības. Sākotnēji PTAC pauda viedokli, ka OCTA jomā šādu nosacījumu varētu attiecināt uz OCTA līgumiem, kas stājas spēkā to noslēgšanas brīdī, bet nobeigumā izskanēja viedoklis, ka tomēr izmantot atteikuma tiesības šajā gadījumā ir stipri apgrūtinoši un tas ir katras apdrošināšanas sabiedrības ziņā, kā rīkoties. 
Praksē ik pa laikam pašu OCTA apdrošinātāju starpā ir aktualizējies jautājums par atteikuma tiesību piemērošanu distancē slēgtiem OCTA līgumiem, ņemot vērā to, ka OCTA likuma 10.pants, kas paredz gadījumus, kad OCTA līgumus var izbeigt pirms termiņa, neparedz OCTA līguma izbeigšanos atteikuma tiesību piemērošanas gadījumā. Ir apdrošinātāji, kas praktizē atteikuma tiesību izmantošanu, ir apdrošinātāji, kas nepraktizē, un ir tādi apdrošinātāji, kas atteikuma tiesības piemēro tikai tajos gadījumos, kad distancē slēgts OCTA līgums ir noslēgts, bet nav vēl stājies spēkā. 
Likuma 52.pantā ir noteikts, ka Ceļu satiksmes drošības direkcija un Valsts tehniskās uzraudzības aģentūra pirms transportlīdzekļa tehniskās apskates pārbauda attiecīgā transportlīdzekļa īpašnieka civiltiesiskās atbildības obligātās apdrošināšanas līguma spēkā esamību. Transportlīdzekļa tehniskā apskate netiek veikta, ja transportlīdzekļa īpašnieka civiltiesiskā atbildība nav apdrošināta. Praksē atteikuma tiesības tiek izmantotas arī šādās situācijās – tiek noslēgts OCTA līgums, tiek izieta valsts tehnisko apskate un tad attiecīgi izbeidz OCTA līgumu, izmantojot atteikuma tiesības, tādā veidā apejot likumā noteiktos termiņus, uz kādiem var noslēgt OCTA līgumus.
Lai būtu skaidrība un vienota prakse turpmāk attiecībā uz atteikuma tiesību piemērošanu distancē slēgtiem OCTA līgumiem, OCTA likuma 10.pants papildināms ar astoto daļu piedāvātajā redakcijā.
5. Lūdzam ņemt vērā precizējumus un komentārus, kas veikti “track changes” veidā pašā likumprojektā un anotācijā (precizējumi pamatā attiecas uz valsts deleģēto uzdevumu tehnisko ekspertu sertificēšanas jomā, bet ne tikai).

Ar cieņu, 

LTAB valdes priekšsēdētājs
J. Abāšins

